钦定古今图书集成/明伦汇编/氏族典/第265卷 > 王清
## 钦定古今图书集成/明伦汇编/氏族典/第265卷 > 王清

按《五代史王清传》：“清字去瑕，洺州曲周人也。初事唐
为宁卫指挥使，后事晋为奉国都虞候。安从进叛襄
州，从高行周攻破之。开运二年冬，从杜重威战阳城，
清以力战为步军之最，加检校司徒。是冬，重威军中
渡桥南，契丹军其北，以精骑并西山出晋军后，断饷
道。清与宋彦筠俱前战败之，夺其桥。是时，重威已有”
二志，犹豫不肯进，彦筠亦退走。清曰：“吾独死于此矣。”
因力战而死。汉高祖立，赠太傅。